**Ol rul blong ol humanitarian wokman long saed blong seksual condak**

Ol humanitarian wokman oli save **fesem disiplin – mo oli save lusum wok blong olgeta – from ol fasen we ino stret long saed blong seks..** Hemia hemi ol rul we oli mas folem gud:

* Ol humanitarian wokman oli **no mas gat seks wetem eniwan we ino kasem 18 yia yet, nating sapos loa blong kaontri blong olgeta ino blokem.** Sapos oli talem se oli no bin save yia blong boe o gel ia hemia hemi no wan gud risen nating blong akseptem.
* Hemi tabu tumas blong ol humanitarian wokman ipem seks wetem mani, wok, ol **difren samting o seves – we hemi inkludim ol difren samting mo seves we istap ko olsem wan help long ol pipol we oli stap long nid.**  Oli no mas usum ol promes long ol samting ia blo mekem pipol i akseptem eni kaen fasen ia we hemi spoilem o usum olgeta long hem. Hemia hemi inkludim tu fasen blo pem seks o givim mani lo wan seks woka sapos hemi agri blo gat seks wetem hem.
* Ol humanitarian wokman igat bigfala pawa long hu nao isave risivim ol samting o ol seves long olgeta. Wetem pawa ia oli save mekem disisen long hu nao inidim help long olgeta. From risen ia, ol humanitarian okaniseisen oli enkarajem bigwan ol wokman blong olgeta blo oli no mas gat seksual rileisensip wetem eniwan we istap long wan humanitarian emejency. Ol fasen olsem imekem se bae ino gat trust mo bilif long ol humanitarian wok blo ol okanaiseisen ia.
* Sapos wan humanitarian wokman iwari or hemi saspektem se igat wan man long okanaiseisen blo hem o long wan narafala humanitarian okanaiseisen istap brekem ol seksual condak ruls ia, oli mas ripotem, folem ol prosidja we okanaiseisen blo olgeta isetemap finis.
* Ol humanitarian wokman oli mas createm mo **holemtaet** wan wok enviraramen we istopem ol rabis fasin blong seks, mo oltime enkarejem strong ol staf blong **folem stret fasin blong wok olsem we istap long “ Code of conduct” buk.** Ol **maneja nao oli risponsibol blong sapotem mo developem ol kaen system olsem we iholem taet ol kaen envaramen ia.**

Ol IASC principals long saed blong seksual exploteisen mo abuse (ol difren rabis fasen) hemi stap long ples ia: <http://www.pseataskforce.org/uploads/tools/sixcoreprinciplesrelatingtosea_iasc_english.doc>.

Plein – lanwis steitment ia ibin develop wetem patnasip o kolaboreisen blong IASC Task Team long Akaontabiliti blong Afeckted Populeisen mo Proteksen long Seksual Exploteisen mo Abuse (ol difren rabis fasen) mo Translators without Borders.